SAMOVREDNOVANJE RADA ŠKOLE

 Samovrednovanje škole je proces sustavnog i kontinuiranog praćenja, analiziranja i procjenjivanja uspješnosti rada škole. Koristi se kao bitan instrument za jačanje kapaciteta škole te za napredak, razvoj i uspjeh svih dionika odgojno – obrazovnog procesa. To je proces profesionalne refleksije kroz koji škole dobro upoznaju same sebe i pronalaze najbolje načine za unaprjeđenje svoga rada. Samovrjednovanje omogućava djelatnicima škola da procjene kvalitetu svoga poučavanja i razrednog ozračja uvažavajući kontekst užeg - školskog i šireg – društvenog, socijalnog i kulturalnog okruženja.

 Samovrednovanje u školi preuzima i provodi Tim za kvalitetu . Članovi tima razmatraju postojeće stanje i uspoređuju ga s poželjnim stanjem ili sa standardima, sudjeluju u prikupljanju relevantnih podataka, primjenjuju instrumentarij, organiziraju analize situacije (KREDA, SWOT), vode fokus grupe, potiču otvorene rasprave, postavljaju ciljeve, dogovaraju mjere i postupke, prate provedbu dogovorenih aktivnosti – otkrivaju što je potrebno mijenjati i tragaju za učinkovitim načinima kako potaknuti poželjne promjene.

 Na prvom sastanku Školskog tima za kvalitetu utvrđeni su članovi koji u školskoj 2022./2023. godini pristupaju izradi Školskog razvojnog plana i pristupaju njegovoj realizaciji: Deborah Brajković, Morena Glavinić, Dušanka Đokanović, Izabela Bilić, Dubravka Brgić Živković, Tina Ribić te predsjednica Tima Sonja Štević - Mijošek.

 U projektu Samovrednovanje u osnovnim školama, odabrane su tri kategorije kvalitete koje zajedno daju cjelovitu sliku funkcioniranja škole: obrazovna postignuća učenika, procesi unutar škole i organizacija rada škole. Svaka od tih kategorija kvalitete sastavljena je od nekoliko područja unaprjeđenja rada škole.

 Članovi Školskog tima za kvalitetu iznijeli su svoja zapažanja o organizaciji rada škole i procesima unutar škole, raspravili o prednostima i nedostacima, jakim i slabim stranama u radu škole i koristeći analizu situacije (KREDA) te nakon detaljnog uvida u rezultate i njihove interpretacije, odredili su dva prioritetna područja unaprjeđenja koja su prikazana u tablici.

|  |  |  |
| --- | --- | --- |
| **KATEGORIJA KVALITETE** |  **PODRUČJA UNAPRJEĐENJA** | **ODABRANO PRIORITETNO PODRUČJE** |
| **OBRAZOVNA POSTIGNUĆA** | Znanja i vještine iz predmeta *(npr. Hrvatski jezik, Matematika ,Glazbeni odgoj)* |  |
| **PROCESI UNUTAR ŠKOLE** | **Odnos učenika prema drugim učenicima i školi** |  **X** |
| Odnos učenika s učiteljima |  |
| Poučavanje i učenje |  |
| Vrjednovanje učeničkog napretka i postignuća |  |
| Odnos učitelja, roditelja i škole |  |
| Planiranje nastavnog procesa |  |
| **Radno ozračje** |  **X** |
| **ORGANIZACIJA ŠKOLE** | Organizacija nastave i rada |  |
| Materijalni uvjeti rada i opremljenost škole |  |
| Pedagoške mjere |  |
| Izvannastavne aktivnosti, dodatna, dopunska i izborna nastava |  |
| Uključenost škole u projekte |  |
| Stručna služba |  |
| Suradnja s lokalnom zajednicom |  |
| Stručno usavršavanje djelatnika škole |  |
|  | Ostalo:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |

 Temeljem analize i definiranih prioritetnih područja unaprjeđenja članovi Školskog tima za kvalitetu donijeli su Školski razvojni plan koji pruža jasan i lako razumljiv sažetak ciljeva i aktivnosti koje se planiraju poduzimati te predstavlja jednogodišnju strategiju za unaprjeđivanje kvalitete. Služi kao vodič za ostvarivanje željenih ciljeva, kao sredstvo za planiranje razvoja te kao mjera dinamike razvoja. Pruža jasan i lako razumljiv pregled ciljeva i aktivnosti koje valja poduzeti u određenom vremenskom razdoblju.

|  |  |  |  |  |  |  |
| --- | --- | --- | --- | --- | --- | --- |
| **PRIORITETNA PODRUČJA UNAPRJEĐENJA** | **CILJEVI** | **METODE I AKTIVNOSTI ZA OSTVARIVANJE CILJEVA** | **NUŽNI RESURSI** | **DATUM DO KOJEGA ĆE SE CILJ OSTVARITI** | **OSOBE ODGOVORNE ZA PROVEDBU AKTIVNOSTI** | **MJERLJIVI POKAZATELJI OSTVARIVANJA CILJEVA** |
| **1. Odnos učenika prema školi i drugim učenicima** | Smanjiti stupanj nasilja među djecom, potaknuti motivaciju učenika i odgovorniji odnos prema učenju i radu. | Primijeniti primjeren upitnik za učenike, roditelje i učitelje, statistički obraditi podatke i odrediti razinu nasilja među učenicima.Predavanje za djelatnike škole na temu prepoznavanja nasilničkog ponašanja kod djece i primjerenog reagiranja na nasilničko ponašanje među djecom. Radionice za učenike i preventivni programi za učenike od 1. do 8. razreda, posebno u razredima u kojem je otkriven najveći postotak nasilja među djecom. Organiziranje zajedničkih aktivnosti roditelja, učenika, učitelja. ( Večer matematike, kreativne radionice, čajanke, radne akcije, druženja...) | Vrijeme za primjenu i obradu upitnika, stručna znanja psihologa, stručne službe, učitelja i ostalih djelatnika škole.Stručna literatura, stručno znanjestručnih suradnika. | Do 23. prosinca 2022. Do 28. veljače 2023.Do 30. travnja 2023.Do 21. lipnja 2023. | Školski tim za kvalitetu.Stručna služba škole.Razrednici i stručna služba školeČlanovi Učiteljskog vijeća i stručna služba škole. | Ponovno primijeniti upitnik nakon godine dana i utvrditi čestinu nasilja među učenicima.Broj djelatnika obuhvaćenih predavanjem za djelatnike škole i evaluacija zadovoljstva učitelja predavanjima.Provodit će se procesna evaluacija i evaluacija ishoda s djecom obuhvaćenom radionicama.Broj roditelja obuhvaćenih predavanjima za roditelje.Evaluacija zadovoljstava roditelja provedenim aktivnostima. |
| **2. Radno ozračje** | Potaknuti veću međusobnu povezanost, suradnju, kolegijalnost i usuglašenost članova Razrednih vijeća i Učiteljskog vijeća radi bržeg rješavanja problema u razrednim odjelima i s ciljem prevencije. | Primijeniti primjeren upitnik za učitelje, statistički obraditi podatke i odrediti prioritete u razvijanju pozitivnijeg radnog ozračja.Organizacija team buildinga za učitelje, organiziranje zajedničkih druženja i aktivnosti djelatnika školeRazredna vijeća održavati češće, predlaže se jednom mjesečno s ciljem poboljšavanja radne klime, suradničkih odnosa, stručnog usavršavanja, izmjene iskustava. | Vrijeme za primjenu i obradu upitnika.Stručna literatura, stručno znanje stručnih suradnika.Potrošni materijali | Do 23. prosinca 2022.Do 31. svibnja 2023.Do 31. kolovoza 2023. | Školski tim za kvalitetu, stručna služba škole. | Ponovno primijeniti upitnik nakon godine dana i utvrditi razinu zadovoljstva učitelja u radnom kolektivu.Broj djelatnika obuhvaćenih team buildingom i evaluacija zadovoljstva učitelja i ostalih djelatnika škole u radnom okružju.Broj učitelja koji su prisustvovali Razrednim vijećima. |